Et anonymt tip om våben og narkotika på en nedlagt landejendom i ved Aalestrup fik politiet til at væbne sig med maskinpistoler og tage ud for at ransage ejendommen. Ganske rigtigt var der våben på adressen. Dog ikke i det omfang, politiet havde regnet med. Politiet fandt fire lovlige luftgeværer, en ulovlig peberspray og en kniv. Derudover fandt de 100 gram hash. - Der var noget om anmeldelsen, men ikke i den størrelsesorden, vi havde forventet, siger vagtchef Per Jørgensen fra Nordjyllands Politi. På adressen var der to personer, som blev taget med på politigården. Her blev de anholdt og sigtet for overtrædelse af våbenloven og loven om euforiserende stoffer. De er onsdag morgen blevet løsladt, fortæller Per Jørgensen.

Opsummering:
Politiet rykkede ud med maskinpistoler efter et tip om en større mængde våben og narkotika på en adresse nær Aalestrup. To personer blev anholdt på stedet, men de er nu igen løsladt.